In nomine Patris et Filii et Spiritus Sancti. Notum volumus esse tam presentibus quam futuris quod domnus Walterius, abbas sancti Martini Eduensis suburbii, in crastinum festivitatis sancti Brictii, in capitulo prefate ecclesie residens, laudantibus omnibus qui aderant fratribus, concessit Deo et sancte Marie de Firmitate et monachis ibi Deo famulantibus sub regimine domni Bartholomei abbatis, capellam sancti Nicholai, sitam juxta silvam que vulgo vaura vocatur sancti Martini, cum omnibus appenditiis suis, pratis, terris cultis et incultis, similiter etiam predictam vauram ac quicquid juris ecclesia sancti Martini in antefatis habebat totum ecclesie de Firmitate perpetuo possidendum tradidit. Hoc etiam tali fecit conditione ut singulis quot annis, in crastinum Purificationis Sancte Marie, apud Cannabas, decem solidos Cabilonensis monete monachi de Firmitate monachis sancti Martini persolvant. Concessit etiam ecclesia sancti Martini prefate ecclesie monachis quicquid de casamento sancti Martini comes Cabilonensis eis contulerat. Si vero monachi de Firmitate quandoque pro predicto censu condignam voluerint facere commutationem, dictum est ut monachi sancti Martini eque valentem recipiant. Statutum est insuper, ut inter has duas prefatas ecclesias talis teneatur fraternitas ut, preter hospitalitatem que omnibus debetur monachis, cum fratres ecclesiarum in m vicem obierint, accepto breve, officium defunctorum celebretur plenarie, et pridie nonas februarii anniversarium defunctorum in utraque ecclesia pro fratribus celebretur. Acta sunt ista anno ab incarnatione Domini millesimo centesimo quadragesimo octavo, epacta decima, indictione XII, concurrens V, regnante Lodovico, rege Francorum, ac redeunte de transmarinis partibus. Testes: Robertus heremita, possessor predicti loci, Johannes, socius ejus, Symon, archipresbiter Cabilonis. SS. domni Philippi. SS. Bernardi prioris. SS. Bernardi secretarii. lonis, Bernardus, sacerdos de Maciaco, Bernardus de Li, canonicus Cabi-SS. Anserici de Grangiis. SS. Roberti de Chanavis. Testes adhuc: Aimo Brutez et Humbertus de Buissi, Robertus de Til.